ਗਲੋਰੀਆ
ਗਾਲੀਨਾ ਪੇਨੇਵਾ ਇਵਾਨੋਵਾ (ਬੁਲਗਾਰੀਆਈ: Галина Пенева Иванова), ਜਨਮ ਜੂਨ 28, 1973 ਨੂੰ ਰੂਜ, ਬੁਲਗਾਰੀਆ ਵਿੱਚ), ਜਿਸਨੂੰ ਕਿ ਗਲੋਰੀਆ (ਬੁਲਗਾਰੀਆਈ: Глория) ਦੇ ਨਾਮ ਨਾਲ ਜਾਣਿਆ ਜਾਂਦਾ ਹੈ, ਇੱਕ ਬੁਲਗਾਰੀਆਈ ਗਾਇਕਾ ਹੈ। ਉਹ ਖ਼ਾਸ ਕਰਕੇ ਬੁਲਗਾਰੀਆ ਦੇ ਪੌਪ-ਫੋਕ ਸੰਗੀਤ ਲਈ ਮਸ਼ਹੂਰ ਹੈ। ਉਸਨੂੰ 1999, 2000, 2003 ਅਤੇ 2004 ਵਿੱਚ ਸਾਲ ਦੀ ਟਾਈਟਲ ਗਾਇਕਾ ਦਾ ਅਵਾਰਡ ਵੀ ਮਿਲ ਚੁੱਕਿਆ ਹੈ ਅਤੇ 2007 ਵਿੱਚ ਉਸਨੂੰ "ਸਿੰਗਰ ਆਫ਼ ਦ ਡਿਕੇਡ" (ਦਹਾਕੇ ਦੀ ਬਿਹਤਰੀਨ ਗਾਇਕਾ) ਦਾ ਖ਼ਿਤਾਬ ਮਿਲਿਆ ਸੀ। ਗਲੋਰੀਆ ਸੋਫ਼ੀਆ ਵਿੱਚ ਬਣੇ ਨੈਸ਼ਨਲ ਪੈਲੇਸ ਆਫ਼ ਕਲਚਰ ਦੇ ਸੰਮੇਲਨ ਵਿੱਚ ਪੌਪ-ਫੋਕ ਵਿਧੇ ਦੀ ਅਗੁਵਾਈ ਕਰਨ ਵਾਲੀ ਇਕਲੌਤੀ ਗਾਇਕਾ ਹੈ।